《次韵徐深之》
宋代·于石

文章何必拟卿云，笔砚无功钱有神。
明月能招山入户，幽花不与世争春。
百年亭馆几兴废，十载交游半故新。
过眼荣华何足较，青门试问种瓜人。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。